**BESSARABIA MOIA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BESSARABIA MOIA

Bunicule , te-ai dus de multa vreme

Acolo unde granitele nu-s

Decat distanta intre jos si sus.

Bunicule , a noastra tara geme!

In Basarabia ta e jale mare ,

Au prins venetici pofta de Rusia

Si nu-nteleg ce mare ni-e mania

Si dor de Romania Viitoare.

Ma duce drumul des la Chisinau

Si simt acolo inima jumate.

Te rog bunicule trimite-ne dreptate

Pentru pamantul care-a fost al tau.

Ne taie Prutul numai pe hartie,

Doar harta are granite-ntre noi.

Romanii au aceleasi vechi nevoi

Cu totii vrem aceiasi Romanie.

Mi-e greu sa stau la vama ca strain

Nu vreau sa duc , nu vreau sa iau nimic.

Noi nu suntem Moldovei inamic,

Suntem poporul cu acelasi chin.

Ne chinuie ca Bessarabia moia

E inca prizoniera de razboi.

Sa ne unim si vom vedea apoi

Cum ne unim si plinul si nevoia.

E stramba lumea , stramba Europa

Cand are granita de est la Prut.

Sa ne unim la fel ca la-nceput

Sa-l bucuram in cer pe Pan Halippa.

Mai pot sa merg cu viata mea in spate

Spre marginea de rasarit a lumii

In care sunt stapani din veci romanii

Ce numai vor ruptura din tratate

Ce-au fost dictate dur , cu arma-n mana

O! Bessarabia moia , esti Romana!